**Отчет за дейността на НЧ”Яне Сандански-1928”**

**гр.Хаджидимово за 2022г.**

Народните читалища са първите и най-старите организационни структури на гражданското общество в България .Те имат историческата задача за запазването и развитието на българския език, за зараждането на театралното, музикалното, танцовото и други изкуства, за развитието на библиотечното и музейното дело, за духовното израстване на народа.

В съвременните условия запазвайки своята социална легитимност и гъвкавост, те са призвани да откликват на новите потребности на българското общество. Народно читалище „Яне Сандански-1928” гр. Хаджидимово чрез своята многостранна народополезна дейност е призвано да допринася в още по-голяма степен за духовното развитие на града и общината. Въпреки затрудненията под ръководството на читалищното настоятелство, НЧ”Яне Сандански -1928” гр. Хаджидимово разгърна богата по съдържание и разнообразна по форми просветна и културно-масова работа. През изминалата година настоятелството при вземане на решения се е водело от Закона за народните читалища, решенията на Общото събрание на читалището и устава на читалището.

Читалищното настоятелство работи по годишен план и годишна програма, в която са заложени основните мероприятия, които провежда читалището през годината, приети на свое заседание за културна програма, библиотечна дейност, културно-масови мероприятия и други въпроси, отнасящи се до дейността на читалището, поддръжка на материалната база на читалището и други. В своята дейност ЧН винаги се е стремяло да помага на всички състави, давало е възможност за пълна изява на техните творчески възможности.

Много грижи и внимание ръководството полага за развитието и разнообразяването на културната програма на читалищните дейности.

. ***Библиотечна дейност***

Една от приоритетните дейности на читалището е библиотечната дейност.

Библиотекарят познава до съвършенство библиотечното дело и полага огромни грижи за опазване на книжния фонд изграждане на библиотечния азбучен и систематичен каталог, правилно насочва читателите при подбора на литература и справочни материали, с голямо внимание се отнася и към читателите, ползващи новите информационни технологии на библиотеката, като им помага при откриване на ел.поща ,скайп и други.

Библиотеката при НЧ„Яне Сандански -1928” е най-голяма по фонд и структура на територията на общината. Разполага с над 42000т. библиотечни единици. Обслужва както населението на Хаджидимово, така и жителите от съседните села в общината.

Най-голямото гордост на библиотеката е работата и по програма „Глобални библиотеки”.

Библиотеката подготвя всяка година презентации за бележити личности като Васил Левски, Христо Ботев, Деня на народните будители и други. За 24 май библиотеката направи „Празник на книгата”. В него взеха участие и местните творци.

Всяка година след като вземат всички букви от азбуката, учениците от 1 клас се записват за читатели на библиотеката.

Библиотеката поддържа традицията всяко лято децата от детската градина да идват и да прекарват заниманията си сред книгите.Благодарение на техниката от програма „Глобални библиотеки“, те гледат интересни за тях филми. В края на всяка учебна година обявяваме старта на кампанията за „Най-много прочетени библиотечни книжки“, а на първия учебен ден се награждават читателите .

Всяка година библиотеката изготвя проект и кандидатства пред Министерството на културата по програма „Българските библиотеки – съвременни центрове за четене и информираност“ . Проектът беше одобрен и библиотеката получи 1389,65 лв. с което бяха задоволени голяма част от интересите на читателите.

***Любителско творчество/ художествена самодейност/.***

Най-голям дял от дейността на читалището се заема от любителското творчество на съставите, така още наречена художествена самодейност.

То изразява най-характерната особеност на уникалната българска културна организация.

Читалището е място за откриване и изява на творческите заложби на хората и особено на подрастващото поколение.Тази дейност е с много широк диапазон на действие театрална, музикална, певческа, танцова, изобразителна, словесна и други.

В момента към читалището функционират следните любителски състави:

-Мъжка певческа група „Комитите” с р-л Димитър Милушев

-Женска певческа група „Пиринска зора” с р-л Димитър Милушев

-Женска група за народни обичаи с р-л Карамфила Терзиева

-Детска певческа група с р-л Димитър Милушев

-Детската група за народни обичаи с р-л Венета Атанасова

- Детски танцов състав за народни танци с р-л Георги Стамболиев

-Танцов състав „Мераклии“ с р-л Николай Пиринлиев

-Танцов състав за развлекателни танци „Чебурашка” с р-л Люба Шопова

-Група за художествено слово с р-л Венета Атанасова

Всички тези състави вземат участие във всяко едно мероприятие на читалището и общината- Ден на родилната помощ,Трифон Зарезан, Посрещане на Баба Марта, Ден на самодееца, Трети март, Лазаруване, Изложба за най-красиво аранжирана „Великденска кошница“ , включваща писани яйца и пити, козунаци и др., На 4 май в дните на Гергьовденски празници на гр.Хаджидимово се представи новоизлязлата Антология на неврокопските творци „Камбаните бият за празник“ – Т.1 и Т.2. На 30 юли самодейците от читалището участваха в XVI събор на народното творчество “Пирин пее“, а на 6 август в XII национален събор на народното творчество в Копривщица, където се представиха много добре. Съставите вземат участия и в празниците на селата на община Хаджидимово. Годината завършва с голям Коледния концерт в който се включват всички – читалище, училище, детска градина.

Изготвил:

/Читалищен секретар:Кръстю Воденичаров/